ai4bharat/Pralekha huggingface dataset:
রেলমন্ত্রক
পরিযায়ী শ্রমিকদের ঘরে ফেরার সুবিধার্থে ভারতীয় রেল
নয়াদিল্লি, ০৫ ফেব্রুয়ারি, ২০২১
আটকে পড়া শ্রমিক ও অন্যান্য ব্যক্তিদের নিজ নিজ রাজ্যে ফিরে আসার সুবিধার্থে গত বছরের পয়লা মে থেকে ৩১শে অগাস্ট পর্যন্ত বিশেষ ব্যবস্থা করেছে ভারতীয় রেল। সংশ্লিষ্ট রাজ্য সরকারগুলির চাহিদার ভিত্তিতে বিশেষ শ্রমিক স্পেশাল ট্রেনের ব্যবস্থা করা হয়েছে। বিশেষ পরিস্থিতির জন্য যাত্রীদের কাছ থেকে পরিষেবা চার্জ সহ কোনও রকম অতিরিক্ত ভাড়া নেওয়া হয়নি। ভারতীয় রেল রাজ্য সরকারের কাছ থেকে বিশেষ শ্রমিক ট্রেনের ভাড়া গ্রহণ করেছে। পাশাপাশি, যাত্রীদের নিরাপত্তা সুনিশ্চিত করতে এবং কোভিড-১৯ সংক্রমণ রোধে ট্রেনগুলিতে অতিরিক্ত স্যানিটাইজেশনের ব্যবস্থা, চিকিৎসা ব্যবস্থা করা হয়েছে। এমনকি, বিনামূল্যে খাবার ও জলেরও ব্যবস্থা করা হয়েছে। সব মিলিয়ে ভারতীয় রেল যাত্রীদের সুবিধায় ১.৯৬ কোটি খাবার এবং ২.১৯ কোটিরও বেশি প্যাকেটজাত পানীয় জলের ব্যবস্থা করেছে।
রাজ্যসভায় আজ এক প্রশ্নের লিখিত জবাবে একথা লিখিত জবাবে একথা জানিয়েছেন রেল, বাণিজ্য, শিল্প এবং ক্রেতা বিষয়ক, খাদ্য ও গণবন্টন দপ্তরের মন্ত্রী শ্রী পীযূষ গোয়েল।
স্বাস্থ্যওপরিবারকল্যাণমন্ত্রক
২০২৫ সালের মধ্যে যক্ষ্মা দূরীকরণের কৌশল নির্ধারণে এক চিন্তন শিবিরে পৌরোহিত্য করলেন ডঃ ভারতী প্রবীণ পাওয়ার
নয়াদিল্লি, ১০ নভেম্বর, ২০২১
দেশ থেকে ২০২৫ সালের মধ্যে যক্ষ্মা চিরতরে দূর করার লক্ষ্যে কৌশল নির্ধারণে এক চিন্তন শিবিরে পৌরোহিত্য করলেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীণ পাওয়ার।
দীর্ঘস্থায়ী উন্নয়নের উদ্দেশ্য পূরণের ৫ বছর আগেই অর্থাৎ ২০২৫ – এর মধ্যে দেশ থেকে যক্ষ্মা চিরতরে দূর করার জন্য প্রধানমন্ত্রী শ্রী নরেন্দ্র মোদীর অঙ্গীকারের কথা পুনরায় উল্লেখ করে ডঃ পাওয়ার বলেন, ‘এই সময়সীমা শেষ হতে আর মাত্র ৩৭ মাস বাকি রয়েছে’। তাই, এই পরিস্থিতিতে আমাদের দৃষ্টিভঙ্গীতে পরিবর্তন আনতে হবে এবং কোভিড-১৯ জনিত বাধা-বিপত্তি সত্ত্বেও সৃজনশীল চিন্তাভাবনা নিয়ে অগ্রসর হতে হবে।
যক্ষ্মা দূরীকরণে ভারতের অঙ্গীকারের কথা আরও একবার উল্লেখ করে মন্ত্রী বলেন, মহামারী সত্ত্বেও দেশে নিখরচায় মলিক্যুলার ডায়াগনসিস পরিষেবা ও চিকিৎসার গতি রুদ্ধ হয়নি। একইভাবে, যক্ষ্মা রোগীদের আর্থিক ও পরিপূরক পুষ্টি সহায়তা অব্যাহত থেকেছে। জাতীয় যক্ষ্মা দূরীকরণ কর্মসূচির আওতায় সময় মতো রোগ পরীক্ষা-নিরীক্ষা ও চিকিৎসা ক্ষেত্রে উল্লেখযোগ্য অগ্রগতি হয়েছে। তিনি বলেন, যক্ষ্মা দূরীকরণের ক্ষেত্রে রোগ-নির্ণয় ও দ্রুত চিকিৎসা অত্যন্ত জরুরি। এই লক্ষ্যে সর্বজনীন যক্ষ্মা পরিষেবা সকলের কাছে পৌঁছে দেওয়ার লক্ষ্যে কাজ চলছে। যক্ষ্মা দূরীকরণে জাতীয় রণকৌশলের অঙ্গ হিসাবে প্রতিকারমূলক চিকিৎসা ব্যবস্থায় অগ্রাধিকার দেওয়া হচ্ছে। একই সঙ্গে, আরও বেশি যক্ষ্মা রোগীকে পরিষেবার আওতায় নিয়ে আসতে চিকিৎসা ব্যবস্থার বিকেন্দ্রীকরণ করা হচ্ছে। যক্ষ্মা রোগীদের থেকে অন্যদের মধ্যে সংক্রমণ-শৃঙ্খল ভেঙ্গে ফেলতে সর্বোচ্চ অগ্রাধিকার দেওয়া হচ্ছে।
যক্ষ্মা দূরীকরণে কেন্দ্রীয় সরকারের বিভিন্ন প্রয়াসের কথা উল্লেখ করে ডঃ ভারতী বলেন, এই রোগটিকে সুসংবদ্ধ প্রাথমিক স্বাস্থ্য পরিষেবা ব্যবস্থার আওতায় নিয়ে আসা হয়েছে। একই সঙ্গে আয়ুষ্মান ভারত কর্মসূচির সঙ্গেও যুক্ত করা হয়েছে। সরকারের উদ্দেশ্যই হ’ল আগাম রোগ চিহ্নিত করে প্রয়োজনীয় চিকিৎসা পরিষেবা পৌঁছে দিয়ে যক্ষ্মা চিরতরে নির্মূল করা। এই লক্ষ্যে সারা দেশে যক্ষ্মা মুক্ত ভারত অভিযানের সূচনা হয়েছে বলেও তিনি জানান। যক্ষ্মা রোগের উপশমে নতুন ওষুধ প্রয়োগের কথা উল্লেখ করে ডঃ পাওয়ার এই ক্ষেত্রে গবেষণা ও উন্নয়নমূলক প্রয়াসগুলির প্রশংসা করেন।
যক্ষ্মা দূরীকরণের লক্ষ্যে এই চিন্তন শিবিরে অতিরিক্ত স্বাস্থ্য সচিব ও জাতীয় যক্ষ্মা দূরীকরণ কর্মসূচির মহানির্দেশক শ্রীমতী আরতী আহুজা, ডঃ সুদর্শন মন্ডল প্রমুখ উপস্থিত ছিলেন।
CG/BD/SB
(Visitor Counter : 165
পেট্রোলিয়ামওপ্রাকৃতিকগ্যাসমন্ত্রক
পেট্রোল ও সিএনজি-র বাড়ি বাড়ি সরবরাহ
নতুনদিল্লি, ২১ সেপ্টেম্বর, ২০২০
ইন্ডিয়ান অয়েল কর্পোরেশন লিমিটেড, হিন্দুস্তান অয়েল কর্পোরেশন লিমিটেড ও ভারত পেট্রোলিয়াম কর্পোরেশন লিমিটেড ౼ এই রাষ্ট্রায়ত্ত্ব তেল বাজারজাত কোম্পানীগুলি জানিয়েছে, তারা গ্রাহকদের বাড়ি বাড়ি গিয়ে পেট্রোল ও সিএনজি সরবরাহ করে না।
দুচাকা, চার চাকার গাড়ি, ট্যাক্সি, বাস, স্কুল বাসের মত যাত্রীবাহী গাড়ি, ট্রাক, টেম্পো ইত্যাদির মত বাণিজ্যিক গাড়ি করে বাড়ি বাড়ি জ্বালানী সরবরাহের কোন অনুমতি দেওয়া হয় নি। নির্দিষ্ট শিল্প সংস্থায় ব্যবহৃত হয়, খনির কাজে, নির্মাণ শিল্পে এবং কৃষি ক্ষেত্রে ব্যবহার করার জন্য এক জায়গায় স্থায়ী হয়ে থাকা যন্ত্র, ডিজেল জেনেরেটার – যেগুলিকে সার্ভিস সেন্টারে নিয়ে গিয়ে জ্বালানি ভরার সুযোগ হয় না, এধরনের বিশেষ ক্ষেত্রেই বাড়ি বাড়ি জ্বালানি সরবরাহের অনুমতি দেওয়া হয়েছে । ভ্রাম্যমাণ ব্যবস্থাপনায় ‘পেসো’ লাইসেন্সধারীরাই নির্দিষ্ট গ্রাহককে উচ্চমানের ডিজেল সরবরাহ করতে পারে । ২০১৯-এর পয়লা জুলাই থেকে ২০২০-র ৩১-শে আগস্ট পর্যন্ত বাড়ি বাড়ি গিয়ে ৭৮ টিকেএল উন্নমানের ডিজেল সরবরাহ করা হয়েছে ।
তেল বাজারজাত সংস্থাগুলি জানিয়েছে, বর্তমানে পেট্রোল ও সিএনজি সরবরাহের কোন প্রস্তাব তাদের কাছে নেই।
রাজ্যসভায় এক প্রশ্নের লিখিত জবাবে এই তথ্য জানিয়েছেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান।
CG/CB
(Visitor Counter : 115
প্রধানমন্ত্রীরদপ্তর
মার্কিন ফার্স্ট লেডির সঙ্গে ‘ভারত ও মার্কিন যুক্তরাষ্ট্র : ভবিষ্যতের জন্য দক্ষতা’ শীর্ষক অনুষ্ঠানে অংশগ্রহণ করেছেন প্রধানমন্ত্রী
নয়াদিল্লি, ২২ জুন, ২০২৩
প্রধানমন্ত্রী শ্রী নরেন্দ্র মোদী এবং মার্কিন ফার্স্ট লেডি ডঃ জিল বাইডেন ওয়াশিংটন ডিসি-তে ন্যাশনাল সায়েন্স সেন্টারে আয়োজিত এক অনুষ্ঠানে অংশগ্রহণ করেন। এই অনুষ্ঠানের বিষয় ছিল ‘ভারত ও মার্কিন যুক্তরাষ্ট্র : ভবিষ্যতের জন্য দক্ষতা’।
অনুষ্ঠানে বিভিন্ন উচ্চশিক্ষা প্রতিষ্ঠানে মানবসম্পদ গড়ে তোলার ওপর গুরুত্ব দেওয়া হয় যাতে সমাজে উন্নত শিক্ষা প্রদানের জন্য প্রয়োজনীয় ব্যবস্থা গ্রহণ করা সম্ভব হয়।
প্রধানমন্ত্রী ভারতে শিক্ষা, দক্ষতা বিকাশ এবং উদ্ভাবনের প্রসারে গৃহীত বিভিন্ন পদক্ষেপের কথা উল্লেখ করেন। ভারত ও মার্কিন যুক্তরাষ্ট্রের শিক্ষা ও গবেষণা ক্ষেত্রে দ্বিপাক্ষিক স্তরে আদান-প্রদান ও সহযোগিতার উদ্যোগের প্রশংসা করেছেন তিনি। সংশ্লিষ্ট ক্ষেত্রে দু’দেশের মধ্যে সহযোগিতাকে আরও কার্যকর করে তুলতে তিনি পাঁচদফা প্রস্তাব উপস্থাপন করেন। এগুলি হল -সরকার, শিল্প সংস্থা এবং শিক্ষাজগৎকে একত্রিত করতে একটি সুসংহত উদ্যোগশিক্ষক-শিক্ষিকা এবং ছাত্রছাত্রী বিনিময় কর্মসূচিতে উৎসাহদানউভয় দেশের মধ্যে বিভিন্ন বিষয়ে হ্যাকাথনের আয়োজন করাদক্ষতা বিকাশ সংক্রান্ত যোগ্যতার পারস্পরিক স্বীকৃতিশিক্ষা ও গবেষণার সঙ্গে যুক্ত ব্যক্তিদের সফরে উৎসাহিত করা
অনুষ্ঠানে নর্দার্ন ভার্জিনিয়া কমিউনিটি কলেজের সভাপতি, অ্যাসোসিয়েশন অফ অ্যামেরিকান ইউনিভার্সিটিজ-এর সভাপতি, মাইক্রন টেনলনজির সভাপতি ও মুখ্য কার্যনির্বাহী আধিকারিক এবং ছাত্রছাত্রীরা উপস্থিত ছিলেন।
CG/CB/DM/…..23rd June, 2023
(
শ্রমওকর্মসংস্থানমন্ত্রক
ব্যবসায়ী, দোকান মালিক ও স্বনিযুক্তির সঙ্গে যুক্ত ব্যক্তিদের জন্য জাতীয় পেনশন প্রকল্প
নয়াদিল্লি, ০২ ডিসেম্বর, ২০১৯
ব্যবসায়ী, দোকান মালিক ও স্বনিযুক্তির সঙ্গে যুক্ত ব্যক্তিদের জন্য জাতীয় পেনশন প্রকল্প গত ১২ই সেপ্টেম্বর থেকে কার্যকর হয়েছে। এটি একটি স্বেচ্ছামূলক ও মাসিক প্রিমিয়াম প্রদেয় প্রকল্প। অভিন্ন পরিষেবা কেন্দ্রগুলির মাধ্যমে এই প্রকল্পের উপভোক্তা হওয়া যায়। এছাড়াও, সংশ্লিষ্ট ব্যক্তিকে www.maandhan.in পোর্টালে গিয়ে নাম নথিভুক্ত করতে হবে। যে সমস্ত ব্যবসায়ীর বয়স ১৮ – ৪০ – এর মধ্যে এবং যাঁদের বার্ষিক লেনদেন দেড় কোটি টাকার কম এবং করদাতা, তাঁরা সকলেই এই যোজনায় নথিভুক্ত হতে পারবেন। মাসিক প্রিমিয়াম হিসাবে সংশ্লিষ্ট ব্যক্তি যে পরিমাণ অর্থ জমা করবেন, সমপরিমাণ অর্থ কেন্দ্রীয় সরকারের পক্ষ থেকেও দেওয়া হবে। উপভোক্তারা ৬০ বছর বয়স পূর্ণ করলে মাসিক ন্যূনতম ৩ হাজার টাকা পেনশন পাবেন। ২০১৯-২০-তে প্রকল্পের আওতায় ৫০ লক্ষ উপভোক্তার নাম নথিভুক্তিকরণের লক্ষ্যমাত্রা রয়েছে। সমস্ত রাজ্য সরকার ও কেন্দ্রশাসিত অঞ্চলকে এই প্রকল্পের বিষয়ে সচেতনতা বাড়ানোর জন্য উদ্যোগী হতে বলা হয়েছে। প্রকল্পের অগ্রগতি মন্ত্রকের পক্ষ থেকে নিয়মিত পর্যালোচনা করে দেখা হয়।
লোকসভায় আজ এক প্রশ্নের লিখিত জবাবে একথা জানান কেন্দ্রীয় শ্রম ও কর্মসংস্থান প্রতিমন্ত্রী শ্রী সন্তোষ কুমার গাঙ্গোয়ার।
CG/BD/SB
(Visitor Counter : 72
ক্রেতা, খাদ্যএবংগণবন্টনমন্ত্রক
নিত্য প্রয়োজনীয় পণ্যগুলির মূল্য পর্যবেক্ষণ এবং ভবিষ্যদ্বাণীমূলক বিশ্লেষণের ক্ষেত্রে ভারত এক উল্লেখযোগ্য পদক্ষেপ গ্রহণ করেছে
নতুন দিল্লি, ২৮ ফেব্রুয়ারি, ২০২১
নিত্য প্রয়োজনীয় পণ্যগুলির মূল্য পর্যবেক্ষণ এবং ভবিষ্যদ্বাণীমূলক বিশ্লেষণের ক্ষেত্রে ভারত এক উল্লেখযোগ্য পদক্ষেপ গ্রহণ করেছে। উপোভোক্তা বিষয়ক দফতরের চালু করা ২২ টি নিত্য প্রয়োজনীয় পণ্যের দাম পর্যবেক্ষণের জন্য মোবাইল অ্যাপটি সারা দেশের ১২৭ টি জায়গা থেকে খুচরা ও পাইকারি দামের বিষয়ে সময় সময় তথ্য সরবরাহ শুরু করতে শুরু করেছে।
মূল্য প্রতিবেদন কেন্দ্রগুলি থেকে প্রতিদিন প্রাপ্ত দামের বিষয়ে তথ্যের মান উন্নয়নে, উপোভোক্তা বিষয়ক মন্ত্রক চলতি বছরের পয়লা জানুয়ারী একটি মোবাইল অ্যাপ চালু করে।
মূল্য নিরীক্ষণ ও বিশ্লেষণ ব্যবস্থাপনা উন্নত করতে এশীয় উন্নয়ন ব্যাংকের  'কেয়ার্স' কর্মসূচির আওতায় কারিগরি সহায়তা তহবিলের জন্য অর্থনীতি বিষয়ক দফতর এর কাছে উপোভোক্তা বিষয়ক দফতর প্রস্তাব করেছে। প্রযুক্তিগত সহায়তার অধীনে এই ব্যবস্থাপনায় দাম পর্যবেক্ষণ বিষয়ক পোর্টালকে উন্নীত করা, মূল্য প্রতিবেদক কেন্দ্রগুলির জন্য ক্ষমতা বৃদ্ধি এবং মূল্য নিরীক্ষণকারি গোষ্ঠী ও খাদ্য পণ্য সরবরাহ শৃঙ্খলের দীর্ঘমেয়াদী উন্নতি চিহ্নিতকরণ ইত্যাদি বিষয়ে ডিইএ প্রস্তাব অনুমোদন করেছে।
উপোভোক্তা বিষয়ক দফতর ২২ প্রয়োজনীয় পণ্য যেমন চাল, গম, ময়দা , ছোলার ডাল, আরহর ডাল, উড়র্দ ডাল, মুগ ডাল, মাসুর ডাল, চিনি, দুধ, চিনাবাদাম তেল, সরিষার তেল, শাকসব্জী, সয়া তেল, সূর্যমুখী তেল, গুড়, চা, লবণ, আলু, পেঁয়াজ এবং টমেটোর দাম পর্যবেক্ষণ করে।
সারা দেশের রাজ্য গণবন্টন বিভাগগুলিতে অবস্থিত ১২৭টি মূল্য প্রতিবেদন কেন্দ্রগুলি থেকে খুচরা ও পাইকারি দামের দৈনিক প্রতিবেদন পাওয়া যায়। বাফার থেকে স্টক প্রকাশ, রফতানি-আমদানি নীতি ইত্যাদির মতো যথাযথ সিদ্ধান্ত নেওয়ার জন্য দাম এবং সূচকের প্রবণতার দৈনিক প্রতিবেদনগুলি ওপর বিশ্লেষণ করা হয়।
মোবাইল অ্যাপ্লিকেশন ব্যবহার করে অফিস ডেস্কটপ থেকে প্রতিবেদন করা যায় না। কারণ জিও-ট্যাগ ব্যবস্থাপনা রয়েছে। সুতরাং, কোন স্থানের, কোন বাজার থেকে তথ্য পাওয়া গেছে, তাও জানা সম্ভব হয়।
খুচরা মূল্য প্রতিবেদন নির্দেশিকা অনুসারে, তিনটি বাজার অর্থাৎ উচ্চ আয়যুক্ত বাজার, মধ্যম আয়ের বাজার এবং নিম্ন আয়ের বাজার থেকে একই পণ্যের বিভিন্ন ধরনের দাম সংগ্রহ করা হয় এবং তিনটি দামের গড় প্রতিবেদনে উল্লেখ করা হয়।
মোবাইল অ্যাপ্লিকেশনটিতে গড় মানগুলির গণনা এবং প্রতিবেদন করার সহজ বৈশিষ্ট্য রয়েছে। এখানে মানুষের ভুল ভ্রান্তি হওয়ার সম্ভাবনা নেই।
উপোভোক্তা বিষয়ক বিভাগ বাজারের তথ্য সরবরাহ, দামের পূর্বাভাস এবং দামের পূর্বাভাস মডেলগুলি বিকাশের জন্য কৃষি ভিত্তিক নজরদারি পরিষেবাগুলি ব্যবহার করে থাকে।
প্রতিরক্ষামন্ত্রক
ভারত-শ্রীলঙ্কা ষষ্ঠ পর্যায়ের যৌথ সেনা মহড়া ‘মিত্র শক্তি’র সূচনা
নয়াদিল্লি, ২৭ মার্চ, ২০১৯
ভারত ও শ্রীলঙ্কার সেনাবাহিনীর মধ্যে ১৪ দিনের যৌথ প্রশিক্ষণ মহড়ার আজ শ্রীলঙ্কার বাদুল্লা জেলার দিয়াতলাওয়া প্যারেড গ্রাউন্ডে আনুষ্ঠানিক সূচনা হয়েছে। দু’দেশের সেনাবাহিনীর মধ্যে এটি ষষ্ঠ পর্যায়ের যৌথ প্রশিক্ষণ মহড়া। এই মহড়া ২৬শে মার্চ থেকে ৮ই এপ্রিল পর্যন্ত চলবে।
মহড়ায় বিহার রেজিমেন্টের একটি সৈন্যদল এবং শ্রীলঙ্কার সেনাবাহিনীর প্রথম জেমুনু ওয়াচ ব্যাটেলিয়নের একটি সৈন্যদল অংশ নিচ্ছে। সূচনা অনুষ্ঠানে প্রধান অতিথি হিসাবে উপস্থিত ছিলেন শ্রীলঙ্কা সেনাবাহিনীর ২১তম ডিভিশনের জেনারেল অফিসার কম্যান্ডিং ব্রিগেডিয়ার এইচ পি এন কে জয়পাথিরানা।
দুই দেশের সেনাবাহিনীর মধ্যে এ ধরণের মহড়া আয়োজনের উদ্দেশ্য হল শহর ও গ্রামীণ এলাকায় হিংসা ও সন্ত্রাস দমনে যৌথ অভিযান চালাতে সেনাদলগুলিকে যথাযথভাবে প্রশিক্ষণ দেওয়া ও সুদক্ষ করে তোলা। সেইসঙ্গে, দুই দেশের সেনাবাহিনীর মধ্যে অভিযান পরিচালনা সংক্রান্ত তথ্য ও অভিজ্ঞতা বিনিময়ের লক্ষ্যে এক উপযুক্ত মঞ্চ গড়ে তোলা।
CG/BD/DM
(Visitor Counter : 77
স্বাস্থ্যওপরিবারকল্যাণমন্ত্রক
আয়ুষ্মান ভারত প্রকল্পের নথিভুক্ত হাসপাতাল
নয়াদিল্লি, ২৫ জুন, ২০১৯
আয়ুষ্মান ভারত – প্রধানমন্ত্রী জন আরোগ্য যোজনার আওতায় রাজ্যগুলিতে সমস্ত সরকারি হাসপাতালে  এই কর্মসূচি রূপায়িত হচ্ছে। এ ধরনের প্রতিটি স্বাস্থ্যকেন্দ্রই প্রধানমন্ত্রী জন আরোগ্য যোজনার অন্তর্ভুক্ত হাসপাতাল হিসেবে বিবেচিত হয়। রোগী-শয্যা সংখ্যার অনুপাতের ওপর ভিত্তি করে কর্মচারী রাজ্য বিমা নিগমের হাসপাতালগুলিও এই কর্মসূচির অন্তর্ভুক্ত হতে পারে। কেন্দ্রীয় স্বাস্থ্য ও পরিবারকল্যাণ মন্ত্রক পরিচালিত সমস্ত জাতীয় প্রতিষ্ঠান ছাড়াও জাতীয় স্তরের গুরুত্বপূর্ণ প্রতিষ্ঠানগুলি প্রধানমন্ত্রী জন আরোগ্য যোজনার আওতায় স্বাস্থ্য পরিষেবা প্রদানে নথিভুক্ত প্রতিষ্ঠানের স্বীকৃতি পেয়েছে।
রাজ্যসভায় আজ এক প্রশ্নের লিখিত জবাবে এই তথ্য জানান স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে। তিনি আরও জানান, বেসরকারি হাসপাতালগুলি সংশ্লিষ্ট রাজ্যের হেল্থ এজেন্সির অন্তর্ভুক্ত। বেসরকারি হাসপাতালগুলিকে প্রধানমন্ত্রী জন আরোগ্য যোজনায় নথিভুক্ত করার জন্য রাজ্যগুলির কাছে প্রয়োজনীয় শর্তাবলী ও প্রক্রিয়া সম্বলিত নির্দেশাবলী পাঠানো হয়েছে। শর্তাবলী সহ নথিভুক্ত হাসপাতালের তালিকা www.pmjay.gov.in-এ দেওয়া রয়েছে।
CG/BD/DM
(Visitor Counter : 126
পেট্রোলিয়ামওপ্রাকৃতিকগ্যাসমন্ত্রক
২০২০-র জুলাই মাসের উৎপাদন
নয়াদিল্লি, ২৫ আগস্ট, ২০২০
২০২০-র জুলাই মাসে অপরিশোধিত তেল উৎপাদন গত বছরের ওই একই মাসের তুলনায় ৪.৮৯ শতাংশ কমে দাঁড়িয়েছে ২,৬৩৩.৫৯ টিএমটি। চলতি বছরের এপ্রিল থেকে জুলাই পর্যন্ত সময়ে অপরিশোধিত তেলের উৎপাদন গত বছরের ওই একই সময়ের তুলনায় ৩.৫৩ শতাংশ কমে হয়েছে ১০,৩০৮.৭৮ টিএমটি।
রাষ্ট্রায়ত্ত ওএনজিসি-র পক্ষ থেকে জুলাই মাসে অপরিশোধিত তেলের উৎপাদনের পরিমাণ ছিল ১,৭৩৮.৫৬ টিএমটি যা, গত বছরের জুলাই মাসের তুলনায় প্রায় ০.৪২ শতাংশ কম। একইভাবে, বেসরকারি সংস্থা ও যৌথ উদ্যোগে অপরিশোধিত তেলের উৎপাদন ২০২০-র জুলাই মাসে গত বছরের ওই একই মাসের তুলনায় ১৫.৬৪ শতাংশ কমে হয়েছে ৬৪৪.৪২ টিএমটি। ২০২০-র এপ্রিল থেকে জুলাই পর্যন্ত সময়ে বেসরকারি সংস্থা ও যৌথ উদ্যোগে অপরিশোধিত তেল উৎপাদনের পরিমাণ গত বছরের ওই একই সময়ের তুলনায় ৬.৫১ শতাংশ কমে হয়েছে ২,৫০৪.৮১ টিএমটি।
প্রাকৃতিক গ্যাস উৎপাদন গত জুলাই মাসে গত বছরের ওই একই মাসের তুলনায় ১০.১০ শতাংশ কমে হয়েছে ২,৪৪৩.৩১ এমএমএসসিএম। একইভাবে, চলতি বছরের এপ্রিল থেকে জুলাই পর্যন্ত সময়ে প্রাকৃতিক গ্যাসের উৎপাদন গত বছরের ওই একই সময়ের তুলনায় ১১.৪৭ শতাংশ কমে দাঁড়িয়েছে ৯,২২৮.৪৬ এমএমএসসিএম। রাষ্ট্রায়ত্ত ওএনজিসি গত জুলাই মাসে ১,৯২৫.৫৫ এমএমএসসিএম প্রাকৃতিক গ্যাস উৎপাদন করেছে, যা গত বছরের জুলাই মাসের তুলনায় ৪.৮৩ শতাংশ কম। অপর রাষ্ট্রায়ত্ত সংস্থা অয়েল ইন্ডিয়া লিমিটেডের পক্ষ থেকেও গত জুলাই মাসে প্রাকৃতিক গ্যাসের উৎপাদন গত বছরের ওই একই মাসের তুলনায় ১৩.৯১ শতাংশ কমে হয়েছে ২০৩.০৩ এমএমএসসিএম।
বেসরকারি সংস্থা ও যৌথ উদ্যোগে প্রাকৃতিক গ্যাসের উৎপাদন জুলাই মাসে গত বছরের ওই একই মাসের তুলনায় ৩১.৩৯ শতাংশ কমে হয়েছে ৩১৪.৭৩ এমএমএসসিএম। একইভাবে, চলতি বছরের এপ্রিল-জুলাই পর্যন্ত সময়ে বেসরকারি ও যৌথ উদ্যোগে প্রাকৃতিক গ্যাসের উৎপাদন গত বছরের আলোচ্য সময়ের তুলনায় ১৩.৬৪ শতাংশ কমে হয়েছে ১,০৯৯.৭৬ এমএমএসসিএম। অপরিশোধিত তেল প্রক্রিয়াকরণ গত জুলাই মাসে পূর্ববর্তী বছরের একই মাসের তুলনায় ১৮.৮১ শতাংশ কমে দাঁড়িয়েছে ১৭,৬৮০.১৫ টিএমটি। এদিকে, পেট্রোজাত পণ্যের উৎপাদন গত জুলাই মাসে কমে দাঁড়িয়েছে ১৯,৩৮৬.৯৫ টিএমটি, যা ২০১৯-এর জুলাই মাসের উৎপাদনের তুলনায় ১৩.৮৫ শতাংশ কম।
(CG/BD/DM
কর্মী, জন-অভিযোগএবংপেনশনমন্ত্রক
সরকারি চাকরির পরীক্ষার জন্য অ্যাপ্লিকেশন ফি রদ
নয়াদিল্লি, ২৭ জুন, ২০১৯
সরকারি চাকরির জন্য পরীক্ষার ক্ষেত্রে সব প্রার্থীদের জন্যই অ্যাপ্লিকেশন ফি তুলে দেওয়ার প্রস্তাব আপাতত সরকারের বিবেচনায় করছে না।
তবে, তপশিলি জাতি, উপজাতি, দিব্যাঙ্গ, অবসরপ্রাপ্ত সেনাকর্মী এবং মহিলা প্রার্থীদের এখন সরকারি চাকরির পরীক্ষার জন্য কোন অ্যাপ্লিকেশন ফি দিতে হয় না।
রাজ্যসভায় আজ এক প্রশ্নের লিখিত জবাবে একথা জানিয়েছেন উত্তর-পূর্বাঞ্চল মন্ত্রকের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, কর্মীবর্গ, জন-অভিযোগ ও পেনশন মন্ত্রকের প্রতিমন্ত্রী, পারমানবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং।
CG/AP/DM
(Visitor Counter : 64
রেলমন্ত্রক
যাত্রীদের গুণমান সম্পন্ন, স্বাস্থ্য বিধি মেনে এবং মান সম্মত খাবার পরিবেশনের জন্য ভারতীয় রেল একাধিক গুরুত্বপূর্ণ পদক্ষেপ গ্রহণ করেছে
নতুন দিল্লি, ২৪ মার্চ, ২০২১
খাদ্য সুরক্ষা ও ভারতীয় গুণমান কর্তৃপক্ষ -এর নির্ধারিত গুণমান এবং নিয়ম অনুযায়ী যাত্রীদের গুণমান সম্পন্ন ও স্বাস্থ্য বিধি সম্মত খাবার সরবরাহের জন্য ভারতীয় রেল সর্বদা সচেষ্ট রয়েছে। যাত্রীদের গুণমান সম্পন্ন, স্বাস্থ্য বিধি মেনে এবং মান সম্মত খাবার পরিবেশনের জন্য ভারতীয় রেল একাধিক গুরুত্বপূর্ণ পদক্ষেপ গ্রহণ করেছে। এর জন্য রান্নার জায়গায় সিসিটিভি ব্যবহার করা হচ্ছে, প্যাকেটজাত খাবারের প্যাকেজিং সময় ও তারিখ সহ খাবারের বিবরণ বিষয়ে তথ্য জানার জন্য কুইক রেসপন্স  কোড লাগানো হয়েছে, খাদ্য সুরক্ষা ও ভারতীয় গুণমান কর্তৃপক্ষের কাছ থেকে শংসাপত্র নেওয়া হয়েছে, ক্রেতাদের সন্তুষ্টির বিষয়ের ওপর সমীক্ষা চালানো হয়েছে, এমনকি রেলের আধিকারিকদের মাধ্যমে হঠাৎ পরিদর্শনও চালানো হয়েছে। পাশাপাশি যাত্রী অভিযোগ সমাধানে সুসংহত হেল্পলাইন নম্বর - ১৩৯, রেল মদত, ট্যুইটার হ্যান্ডেল চালু করা হয়েছে।
ভারতীয় রেল বর্তমানে যেসব বিশেষ ট্রেন চালাচ্ছে সেখানে স্বাস্থ্য সম্মত ও এফএসএসএআই-এর নির্ধারিত গুণমান অনুযায়ী শুধুমাত্র ‘রেডি টু ইট’ খাবার সরবরাহ করছে।
ভারতীয় রেল ক্যাটারিং এবং পর্যটন নিগম লিমিটেড  বিশেষ ট্রেনগুলিতে প্যান্ট্রিকার অথবা ট্রেন সাইড ভেন্ডিং-এর মাধ্যমে খাবার পরিবেশনের সুবিধার্থে বেসরকারি ঠিকাদার সংস্থাকে নিযুক্ত করেছে। ই-খাবার পরিষেবার সুবিধার জন্য নামী খাবার পরিষেবা প্রদানকারী সংস্থার নাম তালিকাভুক্ত করেছে আইআরসিটিসি।
লোকসভায় আজ এক প্রশ্নের লিখিত প্রশ্নের উত্তরে একথা জানিয়েছেন কেন্দ্রীয় রেল, বাণিজ্য ও শিল্প, ক্রেতা সুরক্ষা, খাদ্য ও গণবন্টন দপ্তরের মন্ত্রী পীযূষ গোয়েল।
রেলমন্ত্রক
কোভিড মোকাবিলায় ভারতীয় রেলওয়ের জরুরী সেল প্রতিদিন প্রায় ১৩০০০ প্রশ্নের উওর দিচ্ছে এবং অনুরোধ ও পরামর্শগুলি গ্রহণ করেছে
নতুন দিল্লি ,২৭ এপ্রিল, ২০২০
যাত্রী এবং সমস্ত বাণিজ্যিক গ্রাহকস্বার্থের দিকে তাকিয়ে জাতীয় সরবরাহ ব্যবস্থাপনা সুনিশ্চিত করতে ভারতীয় রেল সবরকমের ব্যবস্থা গ্রহণ করেছে। কোভিড-১৯ এর কারণে প্রথম ও দ্বিতীয় দফার লকডাউনের সময় যাত্রীবাহী ট্রেন চলাচল আপাতত বন্ধ রয়েছে। তবে গ্রাহক এবং সাধারণ মানুষের স্বার্থে রেলপথে পণ্যসামগ্রী সরবরাহ অব্যাহত রয়েছে। তাই লকডাউনের সময়ে মানুষের বিভিন্ন প্রশ্নের উওর দেওয়ার জন্য রেলের একটি ইউনিটের প্রয়োজনীয় হয়ে পড়েছিল। সে দিকে লক্ষ্য রেখে, কোভিড মোকাবিলায় ভারতীয় রেলওয়ে জরুরী সেল তৈরি করেছে।
রেলওয়ের এই জরুরী সেল বিভিন্ন বিভাগ ও রেলওয়ে বোর্ডের প্রায় ৪০০ কর্মকর্তা ও কর্মচারীকে নিয়ে গঠন করা হয়েছে। লকডাউন চলাকালীন, ভারতীয় রেলের হেল্পলাইন ১৩৯ এবং ১৩৮নম্বর, সামাজিক যোগাযোগ মাধ্যম , ইমেল  এবং সিপিজিআরএএমএস -এই পাঁচটি যোগাযোগ মাধ্যম থেকে পাওয়া প্রতিদিন প্রায় ১৩০০০ প্রশ্নের উওর দেওয়া হচ্ছে এবং অনুরোধ ও পরামর্শগুলি গ্রহণ করা হচ্ছে। এই সেলটি ২৪ ঘন্টায় কাজ করছে।
লকডাউনের প্রথম চার সপ্তাহে রেলের হেল্পলাইন ১৩৯ নম্বরে আসা ২,৩০,০০০ এরও বেশি প্রশ্নের উত্তর দেওয়া হয়েছে। ১৩৮ এবং ১৩৯- নম্বরে আসা বেশির ভাগ প্রশ্নগুলি ট্রেন পরিষেবা শুরু করা, নিয়ম শিথিল এবং রিফান্ডের বিষয়ের ওপরে ছিল।
একই সময়ে, রেলের হেল্পলাইন ১৩৮ নম্বরে ১,১০,০০০'র বেশি ফোন কল গ্রহণ করা হয়েছে। স্থানীয় ভাষায় পারদর্শী রেলওয়ে কর্মীদের দ্বারা এই ব্যবস্থাপনা পরিচালনা করা হয়েছে এবং যথাযথ উওর দেওয়া হয়েছে।
লকডাউনের সময়ে, পার্সেল ভ্যানের মাধ্যমে চিকিৎসা সরঞ্জাম ও খাবারের মতো প্রয়োজনীয় সামগ্রী দ্রুত পরিবহণের ব্যবস্থা করা হয়েছে। ভারতীয় রেলওয়ে জনসাধারণের কাছ থেকে সময় মতো প্রাপ্ত পরামর্শগুলিকে অন্তর্ভুক্ত করেছে। যেসব মানুষ লকডাউনের জন্য জীবনদায়ী ওষুধ সংগ্রহ করতে পারেননি তাদের কাছে ঔষধ পৌঁছানোর ক্ষেত্রে গুরুত্বপূর্ণ ভূমিকা পালন করেছে রেল। একাধিক উপকৃত ব্যক্তি অনেক সময় ট্যুইটে তাঁদের অভিব্যক্তির কথা উল্লেখ করেছেন।
(CG/SS
স্বাস্থ্যওপরিবারকল্যাণমন্ত্রক
‘ভারত কোভিড – ১৯ জরুরী প্রতিক্রিয়া ও স্বাস্থ্য ব্যবস্থা প্রস্তুতি প্যাকেজের’ জন্য কেন্দ্রীয় মন্ত্রীসভার ১৫০০০ কোটি টাকা অনুমোদন
নতুন দিল্লি, ২২ এপ্রিল, ২০২০
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার আজকের বৈঠকে, ‘ভারত কোভিড – ১৯ জরুরী ব্যবস্থাগ্রহন ও স্বাস্থ্য ব্যবস্থা প্রস্তুতি প্যাকেজের’ জন্য ১৫০০০ কোটি টাকা বিনিয়োগের প্রস্তাব মঞ্জুর করা হয়েছে । তিন পর্যায়ে এই তহবিলের অর্থ ব্যয় করা হবে। প্রথম পর্বে কোভিড – ১৯ এ আপৎকালীন ব্যবস্থা হিসেবে ৭,৭৭৪ কোটি টাকা ব্যয় করা হবে। পরবর্তী এক থেকে চার বছরে বাকি অর্থ ব্যয় করা হবে।
এই প্যাকেজের মূল উদ্দেশ্য হল কোভিড – ১৯-এর চিকিৎসা এবং রোগ নির্ণয় পদ্ধতির উন্নতি সাধনের মধ্য দিয়ে দেশজুড়ে এর সংক্রমণের প্রভাব হ্রাস করা, সংক্রমিতদের চিকিৎসার জন্য কেন্দ্রীয়ভাবে চিকিৎসা সরঞ্জাম ও ওষুধ সংগ্রহ করা, জাতীয় এবং রাজ্যস্তরের স্বাস্থ্য পরিকাঠামো শক্তিশালী করা, ভবিষ্যৎ-এ কোনো মহামারী দেখা দিলে তার মোকাবিলা করা এবং মহামারী সংক্রান্ত গবেষণা বৃদ্ধি করা। এই কর্মসূচীটি কেন্দ্রীয় স্বাস্থ্য ও পরিবার কল্যাণ মন্ত্রক রূপায়িত করবে।
প্রথম পর্যায়ে স্বাস্থ্য ও পরিবার কল্যাণ মন্ত্রক এক্ষেত্রে অন্যান্য মন্ত্রকের গৃহীত পদক্ষেপ বাস্তবায়িত করতে সাহায্য করবে।
১) কোভিড সংক্রমিত রোগীদের চিকিৎসার জন্য যে সমস্ত হাসপাতাল এবং স্বাস্থ্যকেন্দ্র রয়েছে, সেগুলির ক্ষমতাবৃদ্ধির লক্ষ্যে এই প্যাকেজের আওতায় অতিরিক্ত ৩০০০ কোটি টাকা দেওয়া হয়েছে। এব্যাপারে বিস্তারিত নীতি – নির্দেশিকা এবং কোয়ারান্টাইন, আইসোলেশন, নমুনা পরীক্ষা, চিকিৎসা, শারীরিক দূরত্ব বজায় রাখার এবং হটস্পট চিহ্নিত করে সংক্রমণ প্রতিহত করার কৌশল বাস্তবায়িত করা হচ্ছে।
২) পরীক্ষাগারগুলির সংখ্যা বৃদ্ধি করে প্রত্যহ নমুনার পরীক্ষা ক্ষমতা বাড়াতে হবে। জাতীয় যক্ষ্মা দূরীকরণ প্রকল্পের আওতায় বহু রোগের পরীক্ষার কর্মসূচীর জন্য ১৩ লক্ষ কিট সংগ্রহ করার উদ্যোগ নেওয়া হয়েছে। এর ফলে কোভিড – ১৯ এর নমুনার ক্ষমতা বৃদ্ধি পাবে।
৩) আশাকর্মী সহ সমস্ত স্বাস্থ্যকর্মীদের ‘প্রধানমন্ত্রী গরীব কল্যাণ প্যাকেজ : কোভিড – ১৯ এ আক্রান্তদের চিকিৎসারত স্বাস্থ্যকর্মীদের বীমা প্রকল্প’-র আওতায় নিয়ে আসা হবে। ব্যক্তিগত সুরক্ষা সরঞ্জাম , এন৯৫ মাস্ক, ভেন্টিলেটর, টেস্টিং কিট এবং ওষুধ কেন্দ্রীয়ভাবে সংগ্রহ করা হবে।
এই তহবিলের অর্থ জাতীয় এবং রাজ্যস্তরের স্বাস্থ্য পরিকাঠামোর উন্নয়নে ব্যয় করা হবে। স্বাস্থ্য ও পরিবার কল্যাণ মন্ত্রক, জাতীয় স্বাস্থ্য মিশন, কেন্দ্রীয় স্তরে সংগ্রহ ব্যবস্থাপনা, রেল মন্ত্রক, আইসিএমআর, ন্যাশনাল সেন্টার ফর ডিজিস কন্ট্রোলের মাধ্যমে এটি বাস্তবায়িত করবে।
CG/CB/SFS
(Visitor Counter : 66
সড়কপরিবহণওমহাসড়কমন্ত্রক
পর্যটনযান অপারেটরদের জন্য নতুন প্রকল্পের ঘোষণা
নতুন দিল্লি, ১৪ মার্চ, ২০২১
কেন্দ্রীয় সড়ক পরিবহন ও মহাসড়ক মন্ত্রকের পক্ষ থেকে পর্যটনযান অপারেটরদের জন্য নতুন প্রকল্পের কথা ঘোষণা করা হয়েছে। এই প্রকল্প অনুযায়ী পর্যটন যান অপারেটররা এবার থেকে অনলাইনের মাধ্যমে সারা ভারত জুড়েই পর্যটন সংক্রান্ত পারমিট নেওয়ার সুযোগ পাবেন। যাকে বলা হচ্ছে অল ইন্ডিয়া টুরিস্ট পারমিট। এজন্য আবেদনপত্রের সঙ্গে প্রয়োজনীয় নথিপত্র এবং অর্থ সহ আবেদনপত্র আগামী ৩০ দিনের মধ্যে জমা দেওয়ার নির্দেশ দেওয়া হয়েছে। নতুন এই প্রকল্প যে আইনের মাধ্যমে বলবৎ হবে তা 'পর্যটন যানবাহন অনুমোদন এবং অনুমতি আইন ২০২১' নামে পরিচিত। এ সংক্রান্ত নির্দেশিকা গত ১০ মার্চ প্রকাশ করা হয়েছে। নতুন এই নিয়ম আগামী ১ এপ্রিল থেকে প্রযোজ্য হবে।
পারমিট সম্পর্কিত নতুন নিয়ম বিভিন্ন রাজ্য জুড়ে পর্যটন প্রসারে ব্যাপক প্রভাব ফেলবে বলে আশা করা হচ্ছে। একইসঙ্গে রাজ্য সরকারগুলিরও রাজস্ব বৃদ্ধি পাবে। এই পদক্ষেপটি ৩৯ এবং ৪০- তম পরিবহন উন্নয়ন কাউন্সিলের সভায় আলোচনা হয়েছিল এবং ওই সভায় রাজ্য সরকারের প্রতিনিধিরা সম্মতি জানিয়ে ছিলেন।
নতুন এই অল ইন্ডিয়া পারমিট প্রকল্পটি তিন মাস বা তার বেশি সময়ের জন্য অনুমোদিত। তবে একসাথে তিন বছরের বেশি নয়। নতুন এই প্রকল্পটির সেই সব অঞ্চল গুলিকে মাথায় রেখে করা হয়েছে যেখানে পর্যটনের জন্য সীমিত একটি মরশুম রয়েছে। সেই সব অপারেটররাও এর সুযোগ পাবেন যাদের আর্থিক সক্ষমতা সীমাবদ্ধ রয়েছে। নতুন এই নিয়মটি কেন্দ্রীয় ডেটাবেস এবং ওই সংক্রান্ত সমস্ত অনুমোদন এবং পারমিটের ব্যবস্থা একীকরণ করবে যা পর্যটন ক্ষেত্রে উন্নয়ন ঘটাবে।
ভারতে ভ্রমণ এবং পর্যটন শিল্পের বিকাশ গত ১৫ বছরে বহুগুণে বেড়েছে। দেশ এবং আন্তর্জাতিক ক্ষেত্রেও পর্যটকদের কাছে পর্যটনের প্রত্যাশা বেড়েছে ও আকর্ষণীয় উঠেছে।
সড়কপরিবহণওমহাসড়কমন্ত্রক
কেন্দ্রীয় সড়ক পরিবহণ ও মহাসড়ক মন্ত্রক ডিএল, আরসি, পার্মিট প্রভৃতি যানবাহন সংক্রান্ত নথিপত্রের বৈধতার মেয়াদ ২০২১ – এর ৩১শে মার্চ পর্যন্ত বাড়িয়েছে
রাজ্য ও কেন্দ্রশাসিত অঞ্চলগুলিকে যানবাহনের নথিপত্রের সময়সীমা বৃদ্ধির বিষয়টি যথাযথভাবে কার্যকর করার পরামর্শ দেওয়া হয়েছে
নয়াদিল্লি, ২৭ ডিসেম্বর, ২০২০
কেন্দ্রীয় সড়ক পরিবহণ ও মহাসড়ক মন্ত্রক কোভিড-১৯ সংক্রমণ প্রতিরোধের প্রেক্ষিতে ডিএল, আরসি, পার্মিটের মতো বিভিন্ন যানবাহন সংক্রান্ত নথিপত্রের বৈধতার মেয়াদ ২০২১ – এর ৩১শে মার্চ পর্যন্ত বাড়ানোর সিদ্ধান্ত নিয়েছে। এই মর্মে মন্ত্রকের পক্ষ থেকে রাজ্য ও কেন্দ্রশাসিত অঞ্চলগুলিকে আজ পরামর্শ জারি করা হয়েছে।
এর আগে মন্ত্রক ১৯৮৮-র মোটরগাড়ি আইন এবং ১৯৮৯ – এর কেন্দ্রীয় মোটরগাড়ি আইন সংক্রান্ত বিভিন্ন নথিপত্রের বৈধতার মেয়াদ বৃদ্ধি সম্পর্কে গত ৩০শে মার্চ, ৯ই জুন এবং ২৪শে আগস্ট নির্দেশিকা জারি করে। মন্ত্রকের পক্ষ থেকে পরামর্শ জারি করে বলা হয়েছিল, যানবাহনের ফিটনেস, পার্মিট , লাইসেন্স, রেজিস্ট্রেশন বা অন্য কোনও জরুরি নথিপত্রের বৈধতার মেয়াদ ২০২০-র ৩১শে ডিসেম্বর পর্যন্ত বৈধ থাকবে।
মন্ত্রকের পক্ষ থেকে আজ জারি করা নির্দেশিকায় বলা হয়েছে, কোভিড-১৯ সংক্রমণ প্রতিরোধের প্রয়োজনীয়তার বিষয়টিকে বিবেচনায় রেখে যানবাহন সম্পর্কিত উক্ত নথিপত্রগুলির বৈধতার মেয়াদ ২০২১ – এর ৩১শে মার্চ পর্যন্ত বাড়ানো হচ্ছে। এর ফলে, যে সমস্ত নথিপত্রের মেয়াদ গত পয়লা ফেব্রুয়ারি শেষ হয়েছে অথবা আগামী ৩১শে মার্চ শেষ হবে, সেগুলি সবই আইনত বৈধ থাকবে।
ঐ নির্দেশিকায় আরও বলা হয়েছে, আইন বলবৎকারী কর্তৃপক্ষগুলিকে মেয়াদ উত্তীর্ণ এ ধরনের নথিপত্রের বৈধতা আগামী ৩১শে মার্চ পর্যন্ত কার্যকর থাকবে বলে পরামর্শ দেওয়া হচ্ছে। মন্ত্রকের এই সিদ্ধান্তের ফলে পরিবহণ সংক্রান্ত পরিষেবা গ্রহণকারী সাধারণ মানুষ লাভবান হবেন। অন্যদিকে, সামাজিক দূরত্ববিধিও বজায় রাখা সম্ভব হবে।
সমস্ত রাজ্য ও কেন্দ্রশাসিত অঞ্চলকে মন্ত্রকের এই পরামর্শ পুঙ্খানুপুঙ্খভাবে কার্যকর করার অনুরোধ করা হচ্ছে, যাতে কোভিড-১৯ মহামারীর সময় যাঁরা সাধারণ মানুষের পরিবহণের কাজে যুক্ত থেকেছেন, তাঁদের যেন হয়রানির বা সমস্যার সম্মুখীন হতে না হয়।